Апошнія гады амерыканская арганізацыя American Bird Conservancy працуе разам з бразільскім партнёрам Fundação Biodiversitas каб захаваць лес у і вакол Mata do Passarinho Reserve у паўночна-ўсходняй Бразіліі. Рэзерват плошчай 1500 акраў ахоўвае ключавы фрагмент атлантычнага нізіннага лесу – таго біятопу, які патрэбны для жыцця тапако Стрэземана. Дагэтуль у рэзерваце было адзначана 245 відаў птушак, 37 відаў з якіх – эндэмікі Бразіліі. Т.зв. атлантычны лес – адна з найбольш пагражаемых экасістэм на нашай планеце. Яшчэ 500 год таму яны цягнуліся ўздоўж атлантычных узбярэжжаў Бразіліі праз Парагвай і паўночную Аргентыну. Аднак цяпер засталося толькі каля 10% былой лясной паверхні, якая скурчылася з-за знішчэння лясоў пад вядзенне сельскай гаспадаркі і нарыхтоўкі драўніны.